ইরিত্রিয়ার অর্থনীতি
ইরিত্রিয়া ১৯৯৩ সালে ইথিওপিয়ার কাছ থেকে স্বাধীনতা লাভ করে। এরপর দেশটি অর্থনৈতিক সমস্যার সম্মুখীন হয় এবং বর্তমানে অর্থনীতি পুনর্গঠনে রত। জাতিসংঘের মানব উন্নয়ন সূচকে ইরিত্রিয়ার অবস্থান ১৬৪তম। সাম্প্রতিককালে জিডিপি প্রবৃদ্ধির হার কিছু বেড়েছে। ইরিত্রিয়ার জিডিপি, ২০১১ সালে আনুমানিক $৪.০৩৭ বিলিয়ন, যা ২০১০ সালের জিডিপি থেকে ৮.৭ শতাংশ বেশি ছিল। তবে বিদেশ থেকে শ্রমিকদের পাঠানো মুদ্রাই বর্তমানে দেশটির জিডিপির ৪০%-৫০% যোগান দেয়।